**Նատալյա Անսիսո** (անգլ.՝ Natalia Anciso, մարտի 25, 1985(1985-03-25), Weslaco, Հիդալգո շրջան, Տեխաս, ԱՄՆ), ամերիկյան չիկանո-տեխանո ցեղախմբին պատկանող ժամանակակից արվեստագետ ու ուսուցիչ։ Նրա արվեստի գործերը հիմնականում կենտրոնացած են կերպարվեստի և ինստալյացիայի միջոցով նույնականացման խնդիրների վրա, հատկապես, քանի որ դա վերաբերում է ԱՄՆ-Մեքսիկա սահմանին մեծանալու նրա կենսափորձին։ Նրա վերջին շրջանի աշխատանքներն ընդգրկում են թեմաներ, որոնք վերաբերում են կրթությանը, մարդու իրավունքներին և սոցիալական արդարությանը, որը հիմնվում է նրա՝ Սան Ֆրանցիսկոյի ծովածոցի տարածքում որպես քաղաքային մանկավարժ աշխատելու փորձի վրա։ Ծնունդով Հարավային Տեխասի Ռիո Գրանդե հովտից է և ներկայումս ապրում և աշխատում է Օքլենդում։

Կենսագրություն
--------------

Նատալյա Անսիսոն ծնվել է 1985 թվականին Տեխաս նահանգի Վեսլակո քաղաքում և հանդիսացել Արմանդո և Իդալիլա Անսիսոների երեք զավակներից ավագը։ Տեխասի անկախության պատերազմից հետո հինգերորդ սերնդի տեխանոների նրանց ընտանիքը բնակություն է հաստատել Տեխասում։

Նրա ծնվելուց կարճ ժամանակ անց ընտանիքը տեղափոխվել է Օստին, որտեղ բնակվել են մինչև աղջկա տասը տարեկան դառնալը։ Ի վերջո նա տեղափոխվել է Մերսեդես քաղաքը և 2003 թվականին ավարտել տեղի ավագ դպրոցը․ միգրանտ աշխատողների իրենց ընտանիքում առաջինն էր, ով քոլեջ է ավարտել։ 2008 թվականին արվեստի բակալավրի կոչում է ստացել Օստինի տեխասյան համալսարանում, որից հետո տեղափոխվել Ֆրութվեյլ ու 2011 թվականին Կալիֆոռնիայի արվեստի քոլեջից ստացել կերպարվեստի մագիստրոսի կոչում։ Կալիֆոռնիայի համալսարանի պատվավոր շրջանավարտը 2015 թվականին կրթության ոլորտում արվեստի մագիստրոսի կոչում է ստացել Կալիֆոռնիայի համալսարանի Բերքլիի կրթության ավարտական դպրոցից։

Աշխատանք
--------

### Արվեստ

*Pinches Rinches* (հատվածl), «Ջո» (2011), հեղինակ՝ Նատալյա Անսիսո, գրիչ, ջրաներկ և ասեղնագործություն գործվածքի վրա:
Անսիսոն ստեղծում է արվեստ, որը թելադրված է իր դաստիարակության իրողություններով ու լեգենդներով։ Նրա աշխատանքները ընտանիքի, համայնքի և Ռիո Գրանդեի ափամերձ մշակույթի տեսողական գրառումներ են։ Նրա աշխատանքը պատմականորեն լուսաբանել է Սահմանային տարածքներում առկա խնդիրները, որոնք ծագում են աղքատությունից, մարդկանց թրաֆիքինգից և թմրանյութերի պատերազմից։ Իր աշխատանքում պատկերել է Չիկանոյի պատմությունն ու պայքարը սահմանի երկու կողմերում, մանավանդ երբ այն վերաբերում է ինքնություն հասկացությանը։

*Pinches Rinches* շարքը, հեղինակ՝ Նատալյա Անսիսո, Գալերիա դե լա Ռացայի 24-րդ արվեստանոց, Սան Ֆրանցիսկո
Անսիսոն ուսումնասիրում է ժողովրդական արվեստը, ինչպիսիք են պանո արտեն, թաշկինակների արվեստը, որը ենթադրաբար ստեղծվել է 1940-ական թվականներին չիկանո բանտարկյալների կողմից, ու վիպիլը՝ մայաների ասեղնագործված գործվածքներ, որոնք կրում են տեղաբնիկ կանայք Հարավային և Կենտրոնական Ամերիկայում։ Արվեստի այս ձևերը վերաձևակերպվել են՝ Տեխաս / Մեքսիկա սահմանին ընթացող կյանքի ժամանակակից պատմություններ պատմելու համար։ Տնային գործվածքների վրա, ինչպիսիք են թաշկինակները, բարձի երեսներն ու անկողնային սավանները գրիչ, մատիտ և ներկ օգտագործած Անսիսոյի աշխատանքն ուսումնասիրում է սահմանամերձ կյանքի հոգեբանական-քաղաքական պայքարը։

Կամրջելով իր երկակի ինքնությունները՝ թե՛ որպես տեխասցի, և թե՛ որպես ծնունդով ամերիկացի-մեքսիկացի, Անսիսոն հասել է իր ինքնության նոր գիտակցմանը։

|  |  |  |
| --- | --- | --- |
|  | Ինձ դուր են գալիս այդ երկու մշակույթները։ Ինձ դուր է գալիս այդ երկակիությունը, որը գտնվում է մեջտեղում։ Սկզբում դա ինձ դուր չէր գալիս, բայց հիմա, երբ արդեն մեծ եմ, դա ինձ դուր է գալիս։ Հպարտ եմ, որ մեքսիկացի եմ, հպարտ եմ, որ տեխանա եմ։ |  |

Նրա վերջին աշխատությունն ընդգրկում է կրթությանը, մարդու իրավունքներին, դասին և ռասային վերաբերող հարցեր, որոնք ակնհայտ են մարդու իրավունքների կրթության գրքի շապիկի վրա պատկերված նրա «Չկրակեք» (2014) աշխատանքում։

Անսիսոյի արվեստը ներառվել է ներերկրային ու միջազգային ցուցահանդեսներում, և ցուցադրվել այնպիսի վայրերում, ինչպիսիք են՝ Սան Խոսեի արվեստի թանգարանը, Կալիֆոռնիայի օքլենդյան թանգարանը, Մեքսիկական արվեստի ազգային թանգարանը, Սան Ֆրանցիսկոյի Գալերիա դե լա Ռացան, Ալբուկերկեի Իսպանական ազգային մշակույթի կենտրոնը և Բրյուսելը։

### Կրթություն

«Չկրակեք» (2014), հեղինակ՝ Նատալյա Անսիսո, թանաք, գրաֆիտ, պրիզմա և ջրաներկ։
Բացի արվեստով զբաղվելն ու իր աշխատանքները ցուցադրելը նաև արվեստ է դասավանդել շահույթ չհետապնդող կազմակերպությունների միջոցով երիտասարդության բազմազան զանգվածների։ Նաև աշխատել է որպես Սան Ֆրանցիսկոյի տղաների և աղջիկների ակումբների գեղարվեստական ղեկավար։

Մի քանի տարի շարունակ որպես փոխարինող ուսուցիչ դասավանդել է K-8 դասարաններում Սան Լորենցոյի, Սան Լեանդրոյի և Օքլենդի միացյալ դպրոցական շրջաններում։ Ներկայումս ամբողջական դրույքով դասավանդում է Իսթ Բեյի քաղաքային տարրական դպրոցում։

Անսիսոն համագործակցել է Պրինսթոնի հոգևոր ճեմարանի Zoe Project- ի հետ և Rex Foundation կազմակերպության «Աշխարհը, ինչպես կարող էր լինել» մարդու իրավունքների կրթության ծրագրի հետ։

Որպես հրավիրյալ դասախոս և խոսնակ մասնակցել է բակալավրիատի և դոկտորական կրթություն ստացող ուսանողների համար նախատեսված արվեստի տարբեր սեմինարների Սան Ֆրանցիսկոյի համալսարանի կրթության դպրոցի և Ջորջ Վաշինգտոն համալսարանի միջոցով ի թիվս այլոց։

Ճանաչում
--------

Նատալյա Անսիսոն (աջից) և գրող Սանդրա Սիսներոսը (ձախից)
Որպես նկարիչ Անսիսոյի ներդրումները ճանաչվել են *The Huffington Post* ընկերության կողմից, որը նրան հռչակել է որպես «Մինչև 35 տարեկան լատինա-նկարիչներից մեկը, որը դուք պետք է ճանաչեք», ինչպես նաև *Latina Magazine* ամսագրի կողմից, որը նրան նորարար է անվանել «30 տարեկանից ցածր 30 լատինոների» «Կինոյի, երաժշտության, սոցիալական մեդիայի և ակտիվության ամենավառ երիտասարդ աստղերը» ցուցակում։

Ընդգրկվել է նաև Elle ամսագրի 30-ամյակի թողարկման մեջ։

Վերջերս մեքսիկական *TVyNovelas* ամսագիրը նրան ընդգրկել է կայացած լատինոների «Lideres de la Hispanidad / 50 ամենակարևոր իսպանախոսները այսօր» ցուցակում։

Իր նշանակման օրը Միացյալ Նահանգների կրթության 10-րդ նախարար Ջոն Քինգ կրտսերը «Մեդիում» կայքին տրված հարցազրույցում ժամանակակից այլ նկարիչների կողքին նշել է նաև Անսիսոյին։

Անձնական կյանք
--------------

Ամուսնացած է մանկավարժ Ջոն Նեպոմուսենոյի հետ․ զույգն ամուսնացել է 2013 թվականին Տեխասի Թրևիս շրջանում։ 2016 թվականին Օքլենդում ծնվել է նրանց որդի Լեոնարդոն։ Նատալյան «Կապա Դելտա Չի» կազմակերպության անդամ է։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Maureen Davidson (2012 թ․ ապրիլի 10). «Mexicanismo at San Jose Museum of Art». Վերցված է 2015 թ․ հունվարի 15-ին.
2. 1 2  Natalia Anciso (2015). «Natalia Anciso - Biography». Վերցված է 2015 թ․ մարտի 24-ին.
3. 1 2  Priscilla Frank (2014 թ․ հուլիսի 7). «13 Young Latina Artists Changing the Contemporary Art Landscape». Վերցված է 2015 թ․ հունվարի 15-ին.
4. ↑  Natalia Anciso (2017). «Natalia Anciso - Biography». Վերցված է 2017 թ․ սեպտեմբերի 17-ին.
5. ↑  Galeria de la Raza (2014). «Studio 24 Presents: Natalia Anciso». Վերցված է 2015 թ․ փետրվարի 1-ին.
6. 1 2  Galeria de la Raza (2014). «Studio 24 Presents: Natalia Anciso - A series of window installations and displays by local artists». Վերցված է 2015 թ․ հունվարի 15-ին.
7. ↑  Natalia Anciso (2015). «Natalia Anciso - Biography». Վերցված է 2015 թ․ օգոստոսի 20-ին.
8. ↑  Maureen Davidson (2012 թ․ ապրիլի 10). «*SanJose.com* Mexicanismo at San Jose Museum of Art». Վերցված է 2015 թ․ հունվարի 15-ին.
9. ↑  Arielle Castillo (2014 թ․ նոյեմբերի 14). «At the #Latina30Under30 party, Fifth Harmony, ABC Family owned the night». Արխիվացված է օրիգինալից 2015 թ․ հունվարի 16-ին. Վերցված է 2015 թ․ հունվարի 15-ին.
10. ↑  Cat Cardenas (2016 թ․ սեպտեմբերի 16). «Alumna embraces inner conflict, Mexican American heritage through her artwork». The Daily Texan. Արխիվացված է օրիգինալից 2017 թ․ սեպտեմբերի 18-ին. Վերցված է 2017 թ․ սեպտեմբերի 17-ին.
11. ↑  Spero, Andrea Mcevoy (2015 թ․ ապրիլի 9). *Bringing Human Rights Education to US Classrooms: Exemplary Models from Elementary Grades to University*. ISBN 978-1137471123.
12. ↑  Craft in America (2015). «California Handmade: State of the Arts». Արխիվացված է օրիգինալից 2015 թ․ հունիսի 8-ին. Վերցված է 2015 թ․ հունիսի 1-ին.
13. ↑  Adrian Gomez (2016 թ․ ապրիլի 29). «Exhibition features major themes of the book that inspired it». Վերցված է 2017 թ․ սեպտեմբերի 17-ին.
14. ↑  Natalia Anciso (2015). «Natalia Anciso - Curriculum Vitae». Վերցված է 2015 թ․ մարտի 30-ին.
15. ↑  Natalia Anciso (2016). «Natalia Anciso - Curriculum Vitae». Վերցված է 2016 թ․ փետրվարի 1-ին.
16. ↑  The Zoe Project of the Princeton Theological Seminary (2017). «The Expedition». Վերցված է 2017 թ․ սեպտեմբերի 17-ին.(չաշխատող հղում)
17. ↑  The World As It Could Be (2017). «Natalia Anciso CV». Վերցված է 2017 թ․ սեպտեմբերի 17-ին.
18. ↑  Natalia Anciso (2015). «Natalia Anciso CV». Վերցված է 2015 թ․ հունիսի 4-ին.
19. ↑  UIUC (2015 թ․ մարտի 16). «M.E.Ch.A. de UIUC Presents 8th Annual Semana de la Mujer». Արխիվացված է օրիգինալից 2017 թ․ սեպտեմբերի 17-ին. Վերցված է 2015 թ․ հունիսի 4-ին.
20. ↑  Natalia Anciso (2016). «Natalia Anciso CV». Վերցված է 2016 թ․ փետրվարի 1-ին.
21. ↑  Celia Shatzman,"The Incredibles: Latina's 30 Under 30 List Highlights the Brightest Young Stars in Film, Music, Social Media and Activism." Latina Magazine, (NY: Latina Media Ventures LLC, Dec 2014/Jan 2015), 100
22. ↑  "This is 30." ELLE Magazine, (NY: Hearst Communications, Inc, September 2015), 646-647, 663
23. ↑  «FOTOS: LOS 50 HISPANOS MÁS IMPORTANTES DE HOY». 2017 թ․ սեպտեմբերի 20. Արխիվացված է օրիգինալից 2017 թ․ սեպտեմբերի 18-ին. Վերցված է 2017 թ․ սեպտեմբերի 17-ին.
24. ↑  «What I Hope Students (and Education Policymakers) will see in Hamilton». 2016 թ․ մարտի 14. Վերցված է 2016 թ․ մարտի 19-ին.
25. ↑  «Alumni Notes» (PDF). Winter 2013. Արխիվացված է օրիգինալից (PDF) 2015 թ․ հունիսի 13-ին. Վերցված է 2015 թ․ օգոստոսի 21-ին.
26. ↑  «Texas Marriage Listings - 2013». 2013. Վերցված է 2016 թ․ փետրվարի 1-ին.
27. ↑  «Works By Series». 2017. Վերցված է 2017 թ․ սեպտեմբերի 17-ին.
28. ↑  «He's Finally Here». 2016. Վերցված է 2017 թ․ սեպտեմբերի 17-ին.
29. ↑  Natalia Anciso (2015). «Natalia Anciso CV». Վերցված է 2015 թ․ օգոստոսի 21-ին.

Արտաքին հղումներ
----------------

* Պաշտոնական կայք

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Նատալյա Անսիսո** կատեգորիայում։ |